Roaba de Cultură are plăcerea de a invita toți copiii și părinții să petreacă Ziua Copilului în aer liber, într-un cadru natural minunat, pe data de 1 iunie. Cu ocazia acestui eveniment special, Super Kids Party, cei mici vor avea parte de o zi plină de activități educative și distractive.
Sâmbătă, 1 iunie, întreaga zi va fi dedicată celor mici, oferindu-le o mulțime de ateliere și activități interactive, culminând cu un recital al îndrăgitei interprete Maria Clara Postelnicu, semifinalista Românii au Talent, ediția a 14-a care i-a impresionat pe jurați cu vocea ei. https://www.youtube.com/watch?feature=shared&v=YiKu5v56K30
Programul zilei de 1 iunie pe pajiștea Roabei de Cultură:
- Super Kids Talent Show: un spectacol de modeling, dans, actorie și canto, unde copiii își pot etala talentele. Cei interesați să-și înscrie copiii la acest show, pot trimite un mail la hello@mpkidsgroup.ro sau la telefon 0724 865 708;
- Workshop exerciții de postură pentru cei mici cu un kinetoterapeut;
- Workshop-uri de parenting și comunicare: discuții și sfaturi utile pentru părinți, inclusiv un workshop despre personalitatea și vocațiile copiilor cu un psiholog;
- Yoga pentru copii: o sesiune de yoga special creată pentru cei mici, menită să îi ajute să se relaxeze și să se distreze în același timp;
- Artă pentru copii: portrete și emoție prin culoare;
- Atelier de printing 3D și reciclare: copiii vor descoperi noile tehnologii care pun accentul pe reciclarea materialelor și protejarea mediului înconjurător.
- Atelier de lectură activă: copiii vor fi încurajați să descopere plăcerea lecturii.
- Moment Special: Recital Maria Clara Postelnicu: Semifinalista Românii au Talent ediția a 14-a care va încânta publicul cu un recital
Roaba de Cultură este locul ideal pentru a sărbători Ziua Copilului, oferind o atmosferă plăcută, prietenoasă și plină de energie pozitivă. Vă așteptăm să vă alăturați nouă și să faceți parte din această experiență de neuitat!
Fiind prima pajiște urbană din România, Roaba de Cultură a devenit punct de reper pentru petrecerea timpului liber în verile bucureștene, iar anul acesta își propune să ofere o experiență educativă, culturală și artistică îmbunătățită.
Pentru mai multe informații despre programul evenimentelor de la Roaba de Cultură accesați Program Roaba de Cultură, ediția 2024 - Green Revolution
Despre Roaba de Cultură:
Ajuns la cea de-a 13-a ediție, proiectul Roaba de cultură este dezvoltat de Asociatia Green Revolution, cu sprijinul ALPAB (Administratia Lacuri, Parcuri si Agrement Bucuresti) și se desfășoară în perioada mai – septembrie 2024. Accesul în zona Roabei de cultură este liber șapte zile pe săptămână și beneficiază de acces Wi-Fi gratuit.
Despre Green Revolution
Green Revolution este o asociație de ecologie urbană, fondată în anul 2009, cu obiectivul de a face orașele din România mai verzi, mai curate și mai prietenoase cu mediul înconjurător. Green Revolution inițiază și implementează proiecte ample de educație de mediu și dialog constructiv cu autoritățile și stakeholderii implicați pentru îmbunătățirea politicilor și strategiilor de mediu. Printre proiectele cele mai cunoscute ale Green Revolution se numără centrele de bikesharing Ivelo, platforma de știri de mediu Green Report, conferințele și Gala Green Report, dar și Roaba de Cultură, prima pajiște urbană din București. Mai multe informații despre proiecte pe www.greenrevolution.ro